Zahtjev za prethodnu odluku koji je 22. veljače 2018. uputio Landgericht Dresden (Njemačka) - hapeg dresden gmbh protiv Bayrische Straße 6-8 GmbH & Co. KG
(predmet C-137/18)
Jezik postupka: njemački
Sud koji je uputio zahtjev
Landgericht Dresden
Stranke glavnog postupka
Tužitelj: hapeg dresden gmbh
Tuženik: Bayrische Straße 6-8 GmbH & Co. KG
Prethodno pitanje
Treba li pravo Unije, a osobito članak 15. stavak 3. točke (b) i (c) te članak 16. stavak 1. prvi, drugi i treći podstavak točke (b) i (c) Direktive 2006/123/EZ1 Europskog parlamenta i Vijeća od 12. prosinca 2006. (Direktiva o uslugama), tumačiti na način da mu se protivi nacionalno uređenje – poput onoga primjenjivog u glavnom postupku – koje ne dopušta da se u ugovorima s arhitektima i/ili inženjerima ugovara honorar koji je manji od naknade koju treba zaračunati prema Honorarordnungu für Architekten und Ingenieure (Pravilnik o honorarima arhitekata i inženjera)?
____________
1 Direktiva 2006/123/EZ Europskog parlamenta i Vijeća od 12. prosinca 2006. o uslugama na unutarnjem tržištu, SL 2006., L 376, str. 36. (SL, posebno izdanje na hrvatskom jeziku, poglavlje 13., svezak 47., str. 160.)